Document ID: 32014R0868

KOMISSION ASETUS (EU) N:o 868/2014,
annettu 8 päivänä elokuuta 2014,
yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 1059/2003 (1) ja erityisesti sen 3 artiklan 4 kohdan, 4 artiklan 1 kohdan ja 5 artiklan 4 kohdan,
sekä katsoo seuraavaa:
(1)
Asetuksessa (EY) N:o 1059/2003 vahvistetaan yhteinen alueyksiköiden nimikkeistö yhdenmukaistettujen alueellisten tilastojen keräämistä, kokoamista ja levitystä varten unionin alueella.
(2)
Asetuksen (EY) N:o 1059/2003 liitteissä luetellaan tilastoissa käytettävät alueyksiköt.
(3)
Asetuksen (EY) N:o 1059/2003 5 artiklan 4 kohdan mukaan NUTS-nimikkeistöä voidaan muuttaa useammin kuin kolmen vuoden välein, jos jonkin jäsenvaltion asianomaista hallinnollista rakennetta uudistetaan huomattavasti.
(4)
Yhteistä tilastollisten alueyksiköiden nimikkeistöä muutettiin viimeksi komission asetuksella (EU) N:o 1319/2013 (2).
(5)
Komission saamien tietojen mukaan Portugalin hallinnollista aluejakoa on uudistettu huomattavasti.
(6)
Sen vuoksi asetusta (EY) N:o 1059/2003 olisi muutettava.
(7)
Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 1059/2003 liitteet tämän asetuksen liitteellä.
2 artikla
Tätä asetusta sovelletaan komissiolle (Eurostat) toimitettavien tietojen osalta 1 päivästä tammikuuta 2016.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä elokuuta 2014.

Labels: 10
12
19